Abe támogatta a 2018-as Észak-Korea–Egyesült Államok-csúcstalálkozót. Röviddel a találkozó után Abe úgy nyilatkozott a riportereknek, hogy örvend „a változásoknak Észak-Koreában”, a megváltozott diplomáciai hangnemet pedig Japán, Dél-Korea és az Amerikai Egyesült Államok összehangolt szankciójának sikereként értelmezte. Abe azonban figyelmeztette Trump elnököt, nehogy kompromisszumot kössön Észak-Korea rakétaprogramjával kapcsolatban, mert az Japánt veszélynek teheti ki a rövid hatótávolságú rakétákkal, melyek nem érik el az USA partjait. Abe kifejezte szándékát, hogy kétoldalú tárgyalásokat folytasson az elrabolt japánok ügyében, és megkérte Trumot, hogy hozza fel a témát a tárgyalásokon. 2018-ban kétnapos hivatalos látogatáson volt Kínában, ahol javítani szerette volna a külügyi kapcsolatokat, s ezalatt többször is tárgyalt Hszi Csin-ping elnökkel. Ekkor Abe megígérte, hogy 2019-ben lazítani fog azokon a követelményeken, melyek betartásával kínai állampolgárok, főleg a fiatal felnőttek, japán vízumot kaphatnak. Abe kifejezte szándékát, hogy Hszi Csin-ping látogatást tegyen Japánban, mely során elmélyítheti a két ország kapcsolatát. Abe figyelmeztette Pinget a Hong Kong-i tüntetésekre a 2019-es oszakai G20 csúcstalálkozón. Abe azt mondta Hszinek, hogy Hong Kong számára lényeges, hogy az egy ország, két rendszer elv alapján szabad és nyitott maradjon a terület.